CELEX: 32015R1492
Language: et
Date: 2015-09-03 00:00:00
Title: Komisjoni rakendusmäärus (EL) 2015/1492, 3. september 2015, millega muudetakse määrust (EL) nr 37/2010 seoses toimeaine tülvalosiiniga (EMPs kohaldatav tekst)

4.9.2015   
            
            
               ET
            
            
               Euroopa Liidu Teataja
            
            
               L 231/10
            
         KOMISJONI RAKENDUSMÄÄRUS (EL) 2015/1492,
   3. september 2015,
   millega muudetakse määrust (EL) nr 37/2010 seoses toimeaine tülvalosiiniga
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koostoimes artikliga 17,
   võttes arvesse Euroopa Ravimiameti arvamust, mille on sõnastanud veterinaarravimikomitee,
   ning arvestades järgmist:
   
               (1)
            
            
               Määruse (EÜ) nr 470/2009 artiklis 17 on nõutud, et Euroopa Liidus loomakasvatuses kasutatavates biotsiidides või toiduloomade veterinaarravimites kasutamiseks ette nähtud farmakoloogiliste toimeainete jääkide piirnormid (edaspidi „jääkide piirnormid”) tuleb kehtestada määrusega.
            
         
               (2)
            
            
               Komisjoni määruse (EL) nr 37/2010 (2) lisa tabelis 1 on sätestatud farmakoloogilised toimeained ja nende liigitus loomsetes toiduainetes sisalduvate jääkide piirnormide järgi.
            
         
               (3)
            
            
               Tülvalosiin on praegu selles tabelis esitatud lubatud toimeainena sigade (lihaskude, nahk ja rasvkude, maks ja neerud) ja kodulindude (nahk, rasvkude, maks) puhul, välja arvatud loomad, kellelt saadakse inimtoiduks tarvitatavaid mune.
            
         
               (4)
            
            
               Euroopa Ravimiametile (edaspidi „ravimiamet”) on esitatud taotlus laiendada kehtivat tülvalosiini kannet kanamunadele.
            
         
               (5)
            
            
               Veterinaarravimikomitee arvamuse alusel soovitas ravimiamet kehtestada tülvalosiini jääkide piirnormi kanamunade puhul.
            
         
               (6)
            
            
               Kooskõlas määruse (EÜ) nr 470/2009 artikliga 5 peab ravimiamet kaaluma võimalust kasutada teatavas toiduaines leiduva farmakoloogilise toimeaine suhtes kehtestatud jääkide piirnormi teise samalt loomaliigilt pärit toiduaine puhul või ühe või mitme liigi suhtes kehtestatud farmakoloogilise toimeaine jääkide piirnormi muude liikide puhul.
            
         
               (7)
            
            
               Ravimiamet on seisukohal, et kanamunade puhul kehtestatud tülvalosiini jääkide piirnormi ekstrapoleerimine muude kodulinnuliikide munadele on asjakohane.
            
         
               (8)
            
            
               Seepärast tuleks määrust (EL) nr 37/2010 vastavalt muuta.
            
         
               (9)
            
            
               On asjakohane anda asjaomastele sidusrühmadele piisavalt aega võtta meetmeid, mis võivad olla vajalikud uue jääkide piirnormi järgimiseks.
            
         
               (10)
            
            
               Käesoleva määrusega ette nähtud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 37/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 3. novembrist 2015.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 3. september 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 152, 16.6.2009, lk 11.
   
      (2)  Komisjoni määrus (EL) nr 37/2010, 22. detsember 2009, mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi (ELT L 15, 20.1.2010, lk 1).
   
      LISA
      Määruse (EL) nr 37/2010 lisa tabelis 1 asendatakse toimeainet tülvalosiini käsitlev kanne järgmisega.
      
         
                     Farmakoloogiline toimeaine
                  
                  
                     Markerjääk
                  
                  
                     Loomaliik
                  
                  
                     Jääkide piirnormid
                  
                  
                     Sihtkoed
                  
                  
                     Muud sätted (vastavalt määruse (EÜ) nr 470/2009 artikli 14 lõikele 7)
                  
                  
                     Terapeutiline liigitus
                  
               
                     „Tülvalosiin
                  
                  
                     Tülvalosiin
                  
                  
                     Sead
                  
                  
                     50 μg/kg
                     50 μg/kg
                     50 μg/kg
                     50 μg/kg
                  
                  
                     Lihaskude
                     Nahk ja rasvkude
                     Maks
                     Neerud
                  
                  
                     KIRJE PUUDUB
                  
                  
                     Antibakteriaalsed ained/antibiootikumid”
                  
               
                     Kodulinnud
                  
                  
                     200 μg/kg
                  
                  
                     Munad
                  
               
                     Tülvalosiini ja 3-O-atsetüültülosiini summa
                  
                  
                     Kodulinnud
                  
                  
                     50 μg/kg
                     50 μg/kg
                  
                  
                     Nahk ja rasvkude
                     Maks